NaiveNeuron/SloPal huggingface dataset:
M. Číž, podpredseda NR SR: (2007-09-13):
návrhu poslancov Národnej rady Slovenskej republiky Dušana Jarjabka, Ľudmily Muškovej a Rafaela Rafaja na vydanie zákona, ktorým sa mení a dopĺňa zákon č. 61/2000 Z. z. o osvetovej činnosti v znení zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky (tlač 387). Poprosím teda pána poslanca Jarjabka, aby zaujal postupne miesto určené pre navrhovateľov, aj spravodajkyňu z výboru pre kultúru a média pani poslankyňu Ágnes Biró. Chcem informovať, že do rozpravy sú ešte ústne prihlásení poslanci pani Magdaléna Vášáryová a pán poslanec Pavol Abrhan. Takže ďakujem pekne. Ešte poprosím zaujať miesta v sále, vážení páni poslanci, budeme pokračovať teda, sme pripravení. Pani poslankyňa Vášáryová, nech sa páči, máte slovo. Pripraví sa pán poslanec Abrhan.
Laurenčík, Milan, podpredseda NR SR (2021-10-27):
Ďakujem, pán poslanec. Na vaše vystúpenie evidujem jednu faktickú poznámku. Končím možnosť prihlásiť sa s faktickými poznámkami. Teraz vystúpi pán poslanec Vladimír Faič, nech sa páči.
Dostál, Ondrej, poslanec NR SR (2020-06-09):
Ďakujem za reakcie. Pán poslanec Kuffa, no, tak neviem, či som nebol celkom zrozumiteľný. Ja som nepovedal, že nie som komfortný a spokojný s tým, čo predkladám, ja, naopak, som spokojný s obsahom, pretože som sa na jeho tvorbe podieľal, diskutovali sme o tom a som presvedčený, že je to dobrý návrh, ktorý zlepší spôsob výberu nového generálneho prokurátora. To, o čom som hovoril, je, že, áno, lepšie by bolo, keby takýto návrh šiel cestou vládneho návrhu, tu sa možno s kolegom Vetrákom nezhodnem. Keby sme, keby pánovi Čižnárovi končilo funkčné obdobie v decembri, tak som presvedčený, že by sme išli cestou vládneho návrhu. Ale tuto tie dôvody sú vážne a dokonca bola aj úvaha, že či to nie sú dôvody na skrátené legislatívne konanie. A z tohto hľadiska, keď si predstavím, že skrátené legislatívne konanie verzus poslanecký návrh zákona, tak ten poslanecký návrh zákona dáva ďaleko väčší priestor aj na verejnú diskusiu, aj na pripomienkovanie toho návrhu, aj na vyjadrenie sa všetkých zainteresovaných. A teda, pán poslanec Kuffa, no mrzí ma to, lebo ja som ocenil, že dnes v tejto rozprave sme sa snažili byť vecnejší, a teda hovoriť o obsahu a nie, nie o menách, a vy ste zareagovali tým, že ste zase, zase to meno spomenuli. Však je to vaše, vaše právo, samozrejme, ale hovorím, že bude lepšie, keď sa najprv budeme baviť o tom, ako nastaviť ten systém, lebo o tom je náš návrh zákona.
Hrnčiar, Andrej, podpredseda NR SR (2017-09-07):
Končím možnosť nahlásiť sa s faktickými poznámkami. Tri faktické poznámky. Nech sa páči, pán poslanec Simon.
B. Bugár, podpredseda NR SR: (2005-01-20):
Nech sa páči.
Suchánek, Alan, poslanec NR SR (2017-10-10):
Ďakujem za reakcie. K pánu Bastrnákovi by som povedal len toľko, že myslím si, že v zdravotníckom výbore sa k tomuto ešte budeme mať príležitosť vrátiť a že to tam môžme celé prediskutovať. K pánovi Blanárovi môžem povedať jedine toľko, že nič nezamlčujem ani nezahmlievam. Už ten výsledok, prečo tu dneska sedíme a dofinancovávame 100 mil. eur, hovorí pre to, že to bolo nedostatočne financované. To, že sa tam zrušili tie stropy a že sa predpokladalo, že príde viac, to je pravda. Ale keby ste mali pravdu vy, tak tu dneska nesedíme a už vôbec nedávame 100 mil., ale možno tých 16 alebo niekoľko. Takže vaše argumenty, žiaľ, neberiem. A k poslankyni Cigánikovej by som povedal. Ja som nepovedal, že všetko má ísť do Všeobecnej zdravotnej. A vôbec som nepovedal, že všetko má ísť do jednej. Ja som len povedal, že za poistencov štátu, ktoré platí štát, že tí by mali ísť do tej všeobecnej, som nepovedal, že všetko alebo celých 100 mil. má ísť do Všeobecnej zdravotnej, len za tých, za ktorých štát platí a o ktorých sa má povinnosť postarať. Takže to je trošičku rozdiel. A ešte tú druhú vec. Áno, je pravda a v tom súhlasím, pokiaľ by som bol presvedčený, že vo Všeobecnej zdravotnej poisťovni je také isté vedenie, ako dovolilo Kostku atď., tak by som toto nikdy nenavrhol. Verím a som presvedčený, že toto vedenie je iné a že to nepripustí to, čo sa udialo. A poslankyni Grausovej ďakujem za podporu.
Paška, Pavol, predseda NR SR (2014-10-30):
(Hlasovanie.) 135 prítomných, 101 za, 8 proti, 26 sa zdržalo. Návrh sme schválili.
Matovič, Igor, poslanec NR SR (2011-09-09):
Pán poslanec Ondruš, skúsim vás citovať, „zásadne žiadam, aby sme neklamali verejnosť“. A teraz vás citovať nebudem a poviem to vám, zásadne žiadam, aby ste neklamali verejnosť. To, čo ste tu predvádzali, kedy ste sa snažili vysvetliť ľuďom, že jedna plus jedna je tri, alebo jedna plus dva je dva, síce zodpovedá demagógii strany SMER, ale v takejto zásadnej veci ja by som od vás očakával naozaj konštruktívny prístup k veci. Hovoriť tu o tom, ako ľuďom, alebo zamestnanci, ako budú platiť o 200 percent vyššie dane a odvody a strašiť tu ľudí s takýmto doslova bludom, je nehorázne. Ale hovorím, zas na druhej strane chápem, lebo je to presne v súlade s vašou demagogickou politikou vašej strany. Vy nepoviete ľuďom, že je to iba zmena vlastne nejaká byrokratická, alebo to, čo doteraz platili zamestnanci, či zamestnávatelia za zamestnancov, že teraz sa dá vlastne dokopy a kvázi to budú platiť zamestnanci, ale v skutočnosti tie peniaze a odvody budú odvádzať naďalej zamestnávatelia, to nepoviete. Vy nepoviete, že viac ako 99 percentám ľuďom po tejto zmene, po tejto byrokratickej zmene vzrastie čistá mzda, to nepoviete. Vy si postavíte vašu argumentáciu na strašení, že ľudia budú platiť o 200 percent vyššie dane a odvody. Ale nehnevajte sa, toto je argumentácia možno naozaj šitá na hlúpych. Lebo iba hlúpy človek vám dokáže uveriť také zásadné bludy a klamstvá. Môžete sa hanbiť. Chápem, jednoducho ste dvorný demagóg strany SMER. Ale až takúto demagógiu som naozaj nečakal.
Burian, Jozef, poslanec NR SR (2011-07-01):
Ďakujem pekne, pán predsedajúci. Budem stručný. Myslel som si, že táto schôdza je o naháňaní stratených percent pre SAS, ale po vystúpení pána Rafaja som pochopil, že aj SNS má problém so svojimi preferenciami, tak potrebuje sa tiež zviditeľniť, a to doslova nad vecami, ktoré, bohužiaľ, sú veľmi, veľmi, veľmi na nízkej úrovni ekonomického vnímania vzhľadom na to, že myslím si, že aj tie faktické poznámky len o tom uisťujú, že jednoducho ľudia nemali ani čas alebo nemali záujem preštudovať si dopadové štúdie o tom, čo sa udeje pri chaotickom riešení bankrotu Grécka. Ďakujem pekne.
Hrnčiar, Andrej, podpredseda NR SR (2016-12-06):
Pán poslanec Baránik.
Paška, Pavol, predseda NR SR (2013-09-04):
(Hlasovanie.) 142 prítomných, 87 za, 55 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Zmajkovičová, Renáta, podpredsedníčka NR SR (2013-03-27):
Prerušujem rokovanie o tomto bode programu. Teraz nasleduje prvé čítanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Návrh zákona má parlamentnú tlač 428. Návrh na jeho pridelenie na prerokovanie výborom je v rozhodnutí č. 409. Dávam slovo poslancovi Alojzovi Hlinovi, aby návrh zákona uviedol. Nech sa páči, pán poslanec.
Saloň, Marián, poslanec NR SR (2024-06-19):
Ďakujem pekne. Pán poslanec Galko, aby sme sa vyhli nejakým osobným útokom, tak na základe toho, čo ste hovorili o papalášizme a osobnej ochrane, a ste tvrdil, že ste si vy ochranku nežiadal po skončení vášho výkonu funkcie ministra obrany, tak vám odporúčam zažalovať denník SME, pretože pod článkom Galko sa necítil bezpečne a chcel ochranku dlhšie denník SME píše: „Exminister obrany a súčasný poslanec Ľubomír Galko sa po skončení vládnej funkcie necítil bezpečne, preto požiadal ministerstvo vnútra o ochranku. Dostal ju na dva týždne a po ich uplynutí žiadal o službu ochrancu opäť, avšak neúspešne.“ Citujem pána poslanca Galka: „Ja a moja manželka sme sa obávali o svoju bezpečnosť, no minister mi to odmietol predĺžiť. Povedal, že nemajú konkrétne zistenia, ktoré by zadávali príčinu na predĺženie ochranky.“ Ja len podotknem, že v tom čase bol ministrom vnútra pán poslanec bývalý a pán bývalý špeciálny prokurátor, pán Lipšic. Čiže otázka, či ste vy zavádzali ministerstvo so svojimi dôvodmi, alebo ako to vlastne bolo. Tak potom majme rovnaký meter.
M. Fronc, poslanec: (2008-09-10):
Preto vás chcem požiadať bez akýchkoľvek politických rozdielov, aby ste, pokiaľ máte nejakú informáciu o uznávaní kvalifikácií v tomto smere, aby sme to tam doplnili, prípadne upravili. Myslím, že tu nájdeme spoločnú zhodu s tým, že tento zákon už novelizujeme a budeme ho ešte viackrát zrejme novelizovať, pretože takéto požiadavky prídu aj z iných strán. Čiže je to skôr prosba na záver k všetkým vám, kolegovia. Ďakujem.
P. Paška, predseda NR SR: (2006-10-17):
Prezentujeme sa a hlasujeme. (Hlasovanie.) Prítomných 143, za 142, zdržal sa 1. Konštatujem, že Národná rada pridelila návrh zákona výborom, určila gestorský výbor a príslušné lehoty výborom na prerokovanie návrhu v druhom čítaní. Dámy a páni, teraz požiadam spravodajcu z výboru pre sociálne veci a bývanie pána poslanca Róberta Madeja, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá, a ktorým sa menia ďalšie zákony v znení neskorších predpisov . Je to tlač 76. Najprv, prosím, v prvom hlasovaní, pán spravodajca, budeme hlasovať o návrhoch podaných podľa § 73 ods. 3 zákona o rokovacom poriadku.
Blcháč, Ján, poslanec NR SR (2021-05-03):
Ďakujem za slovo. Pán kolega Erik Tomáš, myslím, že tvoje vystúpenie bolo veľmi analytické a pomenovalo problémy veľmi presne, čoho výsledkom je aj táto, tieto reakcie na tvoje vystúpenie. Ja by som sa chcel venovať téme transparentnosť výberu prednostov okresných úradov. Tak ten výsledok v niektorých prípadoch, negeneralizujem, aby som nebol braný za slovo, je naozaj žalostný, pretože v niektorých prípadoch sa na okresné úrady dostali ľudia, ktorí prešli už predtým 2-3-4 stranami, zrazu zastupujú Obyčajných ľudí a nezávislé osobnosti a mali by ich reprezentovať. Ale zdá sa, že to nerobia dobre a robia hanbu tejto, tomuto hnutiu a robia hanbu aj okresu, v ktorom pôsobia. Tak napríklad existujú prednostovia, ktorí vyzývali verejne na nedodržiavanie pandemických opatrení na sociálnych sieťach, na niektorých mestských úradoch. Existujú prednostovia okresných úradov, ktorí, ktorí sa vyhrážajú alebo pranierujú zástupcov, príslušníkov Hasičského záchranného zboru len preto, že v čase svojho voľna, keď nehorí, a v pohotovosti idú pomôcť ľuďom, ktorí stavajú máje v nejakom meste povedzme. Ja by som nabudúce, keď to budete opäť robiť, možno pripomenul, že by ste mohli aj nejaké psychotesty urobiť, aby ste sa nepomýlili. Čo je aspoň pozitívne na tom, je to, že sme sa vyhli výmene vedúcich odborov tak, ako to bola nachystané. Pamätáme si dobre, že už bol hotový zákon, nakoniec ste ho stiahli, pretože to by už bol naozaj vrchol netransparentnosti a arogancie. Takže blahoželám, Erik, k výs... (Prerušenie vystúpenia časomerom.)
Mizík, Stanislav, poslanec NR SR (2018-05-15):
Ďakujem za slovo. Vážená pani poslankyňa, no, šokovali ste ma. Šokovali ste ma svojím fanatizmom. Nedá mi to. Hovorili ste o ochrane liberálnej demokracie. Prosím vás, v čom je liberálna? V súdení ľudí za názor? Máme tu liberálnu stranu a svoju liberálnosť prejavila hlasovaním za náhubkový zákon ministerky Žitňanskej. Neviem, či aj vy. A ináč váš prejav je kopírovaním prejavov z čias boľševickej totality. Rozvratné trendy, rozvracači – však to je rétorika komunistu Biľaka či Miloša Jakeša. Ďakujem.
Bittó Cigániková, Jana, poslankyňa NR SR (2021-06-15):
Toto nebola len reč ministra, ale svedectvo očitého svedka zverstiev, ktoré napáchali smerácke vlády. Nezastavili sa pred ničím. Stiahli do svojho bahna nevinných ľudí aj ich rodiny, prenasledovanie, cela predbežného zadržania, výsluchy, správanie sa ako k zločincom, nielen k tebe, pán minister, ale aj k tvojim blízkym len za to, že si našiel vytunelované Vojenské spravodajstvo. A ty si to nakoniec nielenže ustál a dnes máš v rukách dôkaz, rozsudok o tom, že bol na teba a tvojich blízkych páchaný nechutný hon, pretože si poukazoval na zlodejiny Ficových ľudí. Ty dnes ako minister vo svojom poslaní pokračuješ, aj keď už vieš, čo to znamená pichnúť do osieho hniezda. A znova zažívaš útoky od tých istých ľudí, od ľudí, ktorým neprekážal zločin, úplatky, úniky DPH, nakoniec aj vražda za ich vlády. Vtedy mlčali, ale teraz, keď ich ľudia končia v base, tak teraz útočia a vykrikujú. Aj by som bola znepokojená z toho, čo počúvam, ale ty, pán minister, osobne si dôkazom toho, že máme dávať pozor na to, kto to hovorí a čoho je schopný. Aj keď nie som spokojná so všetkým v našej koalícii, musela by som byť blázon, aby som po tom všetkom verila práve Ficovi. Prajem ti veľa síl, pán minister, máš podporu SaS, aj moju osobne.
Blaha, Ľuboš, podpredseda NR SR (2024-04-16):
Pán poslanec Ivan Štefunko.
K. Tóthová, poslankyňa: (2005-12-15):
My sa zameriavame na ponuky programov. Ponukou programov v zmysle zákona je zostrih z diel, ktoré budú vysielané a ktoré televízia dáva do pozornosti divákom, aby si tieto programy pozreli. Ponuka programov je určitým spôsobom aj reklama programu, ktorý bude vysielaný. Samozrejme, v rámci ponúk programov sa dávajú zostrihy z diela, ktorý televízia dáva do pozornosti televíznym divákom. Už platné ustanovenie § 19 zákona o vysielaní a retransmisii taxatívne určuje, čo nesmie byť v ponuke uvádzané. Napríklad reklama alkoholu, reklama drog, znázorňovanie strelných zbraní. My v našom legislatívnom návrhu prichádzame s ďalšími taxatívnymi vymedzeniami a síce, že nemožno do ponúk programu dávať scény násilia a pohlavného styku. Žiaľ, dnes ponuky programov sú nasledovné: strelná zbraň, fyzické bitky, násilie a sex. Priamo vo vystrihnutej ponuke. Ja nemám ilúziu, že by sme z diel tieto scény dostali von, pretože často sú naplnením fabuly deja, pokiaľ, samozrejme, nie sú až za hranicou únosnosti, teda nenaplnia zákonom stanovený zákaz propagácie násilia. Ale v žiadnom prípade nesúhlasím s tým, aby v tom vystrihnutom kúsku, v tej časti, ktorú ponúkam ako reklamu pre občana, boli práve vystrihané scény. Žiaľ, dnes napriek tomu, že zákon zakazuje do ponúk dávať scény, a teda priamo propagáciu strelných zbraní, respektíve používanie strelných zbraní, často tieto strelné zbrane práve v tých ponukách sú. Preto dúfame, že keď upresníme ešte viac a taxatívne bude to v zákone, čo nie je možné do týchto ponúk vkladať, že ponuky programov, ktoré pozerajú deti po obede, ktoré sú vysielané často aj v doobedňajšom programe, v poobedňajšom programe, veľakrát pred Večerníčkom priamo, že teda Rada pre vysielanie a retransmisiu zaktivizuje svoju zákonom stanovenú povinnosť sankcionovať to, čo nemôže byť v ponuke programu. Preto, vážené kolegyne, vážení kolegovia, verím, že tento legislatívny návrh dostane taktiež podporu. Myslím si, že všetci sme za to, aby scény násilia a priameho sexu nebežali v ponukách programu poobede, keď sa môžu na tieto ponuky pozerať aj pozerajú deti. Ako poslednú poznámku chcem vás požiadať, aby ste si v našom legislatívnom návrhu  opravili, ja to budem aj v druhom čítaní dávať písomne, že nejde o § 19 ods. 2 písm. a), ale písm. b). Vyplýva to aj z vlastného textu, aj v dôvodovej správe máme písmeno b), len pri prepisovaní pri rýchlom zabezpečení dodania tohto textu došlo k preklepu. Verím, že to budeme môcť v druhom čítaní opraviť, preto vás prosím, podporte tento legislatívny návrh do druhého čítania. Naši občania skutočne s takým stavom, aký je dnes, nie sú spokojní a som presvedčená, že ani matky a otcovia, ktorí sedia v tomto parlamente, nie sú spokojní s tým, že deti v poobedňajších hodinách v rámci ponúk programov takéto scény musia vnímať. Ďakujem vám za pozornosť.
Jarjabek, Dušan, poslanec NR SR (2014-11-08):
Ďakujem pekne za slovo. No, pán kolega, tu si sa v priamom prenose mohol presvedčiť, že povedať pravdu a svoj vlastný názor sa jednoducho neodpúšťa na tej pravej strane, tam. No a ja by som sa vrátil, aby som necitoval Pentu, budem citovať Topky.sk: „Tvrdá rana kandidátovi na starostu v Bratislave. Policajné stíhanie za daňový podvod.“ Pokračujem. „Podľa uznesenia vyšetrovateľa je podozrivý zo zatajenia daňových príjmov Gábor Grendel.“ Opäť skáčem. „Vo vami spomínanej veci začal vyšetrovateľ Okresného riaditeľstva PZ v Bratislave trestné stíhanie vo veci prečinu skrátenia daní. V tejto súvislosti v súčasnosti vykonávajú všetky potrebné úkony“ a tak ďalej a tak ďalej. Vyjadrenie Grendela: „Nie, nie je to pravda“ a tak ďalej. Mohol by som citovať. Toto, prosím pekne, vyšlo na Topkách.sk. Tak sa tuná nerozčuľujte, že to nie je pravda alebo že si to tuná Blaha vymyslel. Oficiálne Topky.sk. Ešte raz. Trestné stíhanie na Grendela a vyjadrenia k tomu. Tak čo tuná rozprávate o tom, že tuná niekto chce niekomu škodiť?! To si vybavte inde! No, aby sme sa teda dostali ďalej. O čom je táto schôdza? No určite nie o nejakom odvolávaní. O predčasných voľbách je. To ste tuná v rámci tých volebných kampaní, čo ste tuná porozprávali všetci za tie tri dni, či koľko tu sme, to sa dá skutočne kresať do kameňa. O čo tu ide? Sprofanovaní privatizéri rozprávajú o sociálnych hodnotách. Kde je pán Kaník? Už asi odišiel. (Reakcia z pléna.) Kde je? (Reakcia z pléna.) Dole. No tu je, samozrejme. (Smiech v sále.) Vy ste sprofanovaný privatizér. Sprofanovaný privatizér, o ktorom tuná mnoho ľudí mnohokrát mnoho vecí porozprávalo. Vy tu hovoríte o sociálnych hodnotách. Ďalej. Predseda kedysi rešpektovanej strany skoro inzultuje nášho poslanca. Kde je pán Frešo? (Reakcia z pléna.) Opäť tuná bol skoro škandál, ktorý sme už tuná zažili raz a všetci sa k nemu... (Prerušenie vystúpenia časomerom.)
Laššáková, Jana, podpredsedníčka NR SR (2013-05-31):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem... (Reakcia z pléna.) Vyhlasujem všeobecnú rozpravu za skončenú. No, pán poslanec, mali ste sa prihlásiť. Tak ste si mali kartu zobrať so sebou. Pán poslanec Poliačik, chcete sa prihlásiť? Poďte, nech sa páči.
Laššáková, Jana, podpredsedníčka NR SR (2013-06-18):
V súlade s rokovacím poriadkom požiadal o slovo predseda Národnej rady. Nech sa páči, pán predseda, máte slovo.
Kecskés, Ján, poslanec NR SR (2018-02-02):
Ďakujem za slovo. Pán kolega Ivan, vy ste sa dotkli teda certifikovaných miest dopravy. Ja len na doplnenie, pozeral som si na webe, alebo resp. na CC rektora, ktorá vydáva takéto, takýto certifikát, koľko firiem, alebo teda spoločností je registrovaných na Slovensku. A je to len jedna, je to Cech predajcov a autoservisov Slovenskej republiky, ktorí majú záštitu pod ďalšími 61 servismi a predajcami vozidiel, čiže dokopy 30 autoservisov vozidiel bude riešiť každú škodovú, každú škodovú udalosť a každú autonehodu, pri ktorej budú poškodené zavesenie kolies, deformačné zóny, systémy airbegov, riadenia a brzdy. A ja sa len pýtam, možno si to navrhovatelia neuvedomujú, ale koľko máme na Slovensku dnes živnostníkov, ktorí sa zaoberajú takýmito opravami a koľko z nich absentuje v zozname, alebo resp. v cechu predajcov áut, servisov Slovenskej republiky a na koľko ľudí to bude mať dopad, že môžu prísť v prípade zavedenia takéhoto zákona o prácu. Ďakujem.
F. Mikloško, poslanec: (2003-12-10):
Duchovní majú plat 80 % priemerného platu a vy, pani kolegyňa, spýtajte sa svojich súvercov, v dobrom, evanjelikov, ako sa dá žiť z takéhoto platu aj s rodinou, keď žijú v úplnej diaspóre niekde a evanjelici väčšinou žijú v dedinách a mestečkách, ktoré sú v diaspóre. Už nehovoriac o grékokatolíkoch a pravoslávnych, lebo to až tak nepoznám, ale problém evanjelických duchovných s týmto platom, s týmito platmi, poznám. A po tretie, model financovania cirkví je model, ktorý vznikol za prvej republiky, ktorý prebrali celý minulý režim, ktorý vy tak chválite, a ktorý sa stal istou tradíciou, a teda presuňme tú kapitolu nie pod kultúru, ale pod životné prostredie alebo poľnohospodárstvo, to je jedno, tak bude tam tá kapitola. Ale to je model, ktorý tu trvá už takmer sto rokov a je len vecou zvyku, že to patrí pod kultúru. Čiže prosil by som vás, keby ste si doplnili svoje vedomosti, ak nemáte k tomu literatúru, môžem vám nejakú encyklopédiu priniesť zdarma, požičať, čo len chcete. Ďakujem.
M. Číž, podpredseda NR SR: (2008-09-17):
Otváram rozpravu. Chcem skonštatovať, že som nedostal žiadnu písomnú prihlášku. Preto sa pýtam, či sa niekto hlási do rozpravy ústne. Pán poslanec Fedor. Ďalej sa hlási do rozpravy pán spravodajca. Vážené kolegyne, kolegovia, ale mrzí ma je 17.02 hodín. Takže keďže sú dvaja prihlásení do rozpravy, tak nie je šanca teraz to skončiť. Takže prerušujem rokovanie o tomto bode programu. Budeme pokračovať v jeho rokovaní po hlasovaní. Teraz dávam veľmi krátku 3-minútovú prestávku, hlasovať budeme o 17.05 hodine. (Prestávka.) (Po prestávke.)
Rošková, Ľubica, poslankyňa NR SR (2012-07-24):
Ďakujem veľmi pekne. Ja by som chcela, pani poslankyňa, povedať, že súhlasím s vami, že debata je veľmi dôležitá, že keď štát dá peniaze na tieto aktivity, tak je dôležité, aby bola aj kontrola týchto peňazí a aby boli tieto aktivity účelne využité. Na druhej strane ako keby sme zabúdali na to, že zároveň v zákone sa hovorí, že bude povinnosťou obcí vyvesiť, kde idú tieto peniaze. A každý, každý rodič si to tak bude môcť skontrolovať, či skutočne tých stodeväťdesiatdva eur išlo na to jeho dieťa, tam na to centrum voľného času, do ktorého chodí. A myslím si, že to bude aj z hľadiska budúcnosti centier spravodlivé, že sa oddelí to, čo kritizujeme, že niektorí to dokážu zneužiť v neprospech detí a urobili si z toho biznis. Takže ja si myslím, že diskusia je dobrá, ale že je potrebné ale aj nejakú spätnú kontrolu toho mať, či skutočne tie peniaze dostanú tie deti, nielen samospráva, lebo mám z toho taký pocit, ako keby samospráva nechcela dávať všetky peniaze. Takže si myslím, že to nie je úplne tak. Ďakujem pekne.
Pleštinská, Zita, poslankyňa NR SR (2020-09-29):
Ďakujem pekne. Monika, vidieť, že možno ty jedna z nás všetkých to zoberieš aj z toho zdravotníckeho hľadiska, a hovorila si – život. Akákoľvek forma potratového zákona nie je o tých druhých, je o nás. Ak by sa naši rodičia rozhodovali ukončiť náš život, boli by sme vďační za legislatívu, ktorá by nás chránila, pomáhala našim rodičom a dávali by ich prostriedky na uchránenie nášho života. Ďakujem za tvoje vystúpenie. Ďakujem pekne.
Panáček, Milan, poslanec NR SR (2015-06-30):
Vážený pán predseda, v rozprave nevystúpil žiaden poslanec, procedurálne návrhy neboli podané, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní.
J. Richter, poslanec: (2008-11-26):
Treba povedať, že s mnohými vecami sa dá súhlasiť, ktoré pomenoval. Celkom iste aj pán minister by bol rád, keď by vo viacerých kapitolách mal ďaleko väčšie objemy finančných prostriedkov, ktoré by mohol realizovať. Ale myslím si, že pán poslanec zabudol povedať jednu najzákladnejšiu, a to hlavne politickú vec, ktorú pokladám za veľmi dôležitú. A síce, aj napriek problémom, nedostatkom je tam istý trend, ktorý dáva všetky základné predpoklady na to, aby ten rozpočet zodpovedal súčasným, nazval by som ich reálnym zdrojovým možnostiam ekonomiky Slovenskej republiky aj vzhľadom na ten vývoj, ktorý sa predpokladá, ale čo je najdôležitejšie, ten rozpočet je taký, že na základe neho sa dajú zabezpečiť všetky úlohy, ktoré sú vytýčené v programovom vyhlásení vlády pre rezort obrany a čo je najdôležitejšie, aj napĺňanie medzinárodných záväzkov Slovenskej republiky. Možno v niektorých oblastiach, tak ako začali na ministerstve obrany v minulom roku z hľadiska stavu pracovníkov, bude treba pokračovať aj v ozbrojených zložkách a som presvedčený, že aj vnútornou obnovou prostriedkov si dokážu tie prostriedky zabezpečiť tak, aby vedeli lepšie vyzbrojiť našich príslušníkov na misiách. Jednoducho, aby ministerstvo naplnilo tie úlohy, ktoré pre rok 2009 má plánované. Ďakujem.
Fico, Robert, predseda vlády SR (2017-04-07):
Ďakujem pekne. Vážený pán podpredseda Národnej rady, dámy a páni, vážená pani poslankyňa navrhovateľka, ja vás nepoznám, neviem, kto ste... (ruch v sále) a ja som vás počúval od štvrtej hodiny, lebo som chcel vás počúvať a chcel som vedieť, že s čím prídete. A musím povedať, že som strávil tri zbytočné hodiny vo vedľajšej kancelárii, pretože ste nepredložili jeden jediný argument, jeden jediný... (ruch v sále a potlesk), ktorý by odôvodňoval návrh, ktorý ste predložili. (Výkriky z pléna. Prerušenie vystúpenia predsedajúcim.)
Hrnčiar, Andrej, podpredseda NR SR (2019-01-30):
Pán poslanec Zelník. Pán poslanec Zelník. Prosím zapnúť pána poslanca Zelníka.
Grendel, Gábor, poslanec NR SR (2023-12-13):
Ďakujem za slovo. Chcel by som ťa doplniť, pán poslanec Pollák, nielen Rómovia nie sú prioritou pre túto vládnu koalíciu, rovnako pre túto vládnu koalíciu nie sú prioritou príslušníci maďarskej národnostnej menšiny na Slovensku ani príslušníci ostatných národnostných menšín, ktorí žijú v tomto štáte. V opačnom prípade by sa nemohlo stať, že vláda ihneď na svojom prvom rokovaní 25. októbra odvolala splnomocnencov vlády, aj splnomocnenca vlády pre rómsku komunitu, aj splnomocnenca vlády pre národnostné menšiny. Odvtedy už vláda má nového splnomocnenca vlády pre rómsku komunitu, ale pre ostatné národnostné menšiny do dnešného dňa nevymenovali nového splnomocnenca, a to vláda doteraz zasadla dohromady deväťkrát. Pána Bukovského odvolala Ficova vláda hneď na svojom prvom rokovaní bez udania dôvodu a bez toho, aby navrhla nástupcu. Tým de facto paralyzovala tento úrad, pretože podľa štatútu úradu splnomocnenca vlády pre národnostné menšiny je ten úrad nefunkčný, ak ho neriadi vymenovaný splnomocnenec. A čo je na tom ešte kuriózne, je, že štvrtá Ficova vláda odvolala pána Bukovského, ktorého vymenovala tretia Ficova vláda. On nebol nominantom ani Matovičovej vlády, ani Hegerovej vlády, ani Ódorovej vlády. Pán Bukovský bol splnomocnencom vlády pre národnostné menšiny, ktorého si vybrala tretia vláda Roberta Fica, naše vlády ho ponechali vo funkcii, pretože svoju prácu viedol normálne, slušne, pracovito, korektne, a potom nastúpila Ficova vláda a ihneď na svojom prvom rokovaní ho katla. Tým dala najavo, že nie sú preňho menšiny prioritou... (Prerušenie vystúpenia časomerom.)
Šebej, František, poslanec NR SR (2013-09-19):
Ďakujem. A ja by som zase rád upozornil kolegov a kolegyne zo zahraničného výboru, že o 12.30 hod. je schôdza výboru v miestnosti č. 183. Ďakujem.
Hlina, Alojz, poslanec NR SR (2015-05-14):
Vážený pán predseda, vážení členovia vlády. Prosím vás pekne, ja dokončím tú moju prvú interpeláciu, ktorú som mal. (Hluk v sále.) A poprosím pána predsedu... (Prerušenie vystúpenia predsedajúcim.)
Viskupič, Jozef, poslanec NR SR (2017-10-10):
Ďakujem. Chcel som spomenúť aj to, že neviem, čo z môjho prejavu urobilo županský prejav, ale, pán Jarjabek, ďakujem, áno, kandidujem na župana. Ak je to ten motýlik, tak už tomu rozumiem. A okrem toho som ale zdôraznil, myslím si, že dve základné roviny, a to je, že na začiatku mala byť dohoda, dohoda medzi tromi významnými ústavnými inštitúciami: prezidentom, vládou a parlamentom. Nebola, bohužiaľ. A druhú rovinu, ktorú som sa chcel alebo snažil osvetliť, bolo to, že sme mimo ústavného rámca a pôsobíme na poli morálky, cti, etiky odmeňovania a robíme so symbolmi. Preto nesedí prirovnanie ohľadom privatizácie, o možnej privatizácii Slovenského národného divadla a podobne, pretože ak tieto symboly zapadnú do spoločnosti a budú viazané na konkrétne mená, tak je jedno, čo bude napísané v zákone, ale zostane to ako Ficova a Dankova cena, ktorá bola vynútená, resp. ohnutá a zlomená cez koleno, pretože zvykol som si, že dlhodobú stabilitu niektorých legislatívnych činov a zavádzanie politických a symbolických okamihov, ktoré majú a môžu pôsobiť dlhodobo, je vtedy, ak za to hlasuje minimálne, minimálne 100 alebo 120 poslancov. Jednoducho, ak by sme pri takejto téme našli celoposlaneckú zhodu, tak urobíme pri tomto úplne najlepšie; 95 poslancov je podľa mňa málo.
Bugár, Béla, podpredseda NR SR (2016-10-12):
Nech sa páči, prezentujme sa o skrátení lehoty. (Hlasovanie.) Prítomných 137, za 95, proti 18, zdržalo sa 23 poslancov, 1 nehlasoval. Lehotu sme skrátili, môžeme pristúpiť k hlasovaniu.
J. Brocka, poslanec: (2009-04-21):
Ale pán kolega Slota hovoril o tom, okrem iného teda, že hovoril okrem iného viac o iných veciach ako k veci, pán Slota nám povedal a vyzval nás, aby sme si naliali čistého vína. Tak, prosím, nalejme si čistého vína. Pán kolega Slota, hovoríte, že pán Janušek odišiel teraz, samozrejme, odišiel pred tým, ako by sme ho odvolávali tu alebo ako by navrhol predseda vlády ho odvolať prezidentovi, to je fakt. Ale faktom je aj to, že predseda vlády ho vyzval, aby odstúpil. A predseda vlády povedal, že ak neodstúpi, tak s takýmto návrhom na jeho odvolanie k prezidentovi pôjde, to je fakt, pán kolega Slota. Vy ste hovorili, to vaše vystúpenie bolo dosť chaotické, lebo moje vystúpenie je vystúpenie do rozpravy... (Reakcia z pléna.)
Bugár, Béla, podpredseda NR SR (2011-03-30):
Ďakujem. Otváram všeobecnú rozpravu a pýtam sa, kto sa hlási do rozpravy. Dvaja. Končím možnosť sa prihlásiť do rozpravy. Pani poslankyňa Sabolová ako prvá, potom pán poslanec Brocka.
R. Rafaj, poslanec: (2009-04-15):
Pani poslankyňa, nemali ste pravdu, keď ste hovorili, že vo Francúzsku reagujú iba na módny trend zavádzania anglických názvov, pretože Francúzska akadémia bola založená už v roku 1635 kardinálom Richelieu a bola založená s cieľom dohliadať na čistotu francúzskeho jazyka a je najstaršou z piatich akadémií francúzskeho inštitútu. Takže nie je to len reakcia na súčasné negatívne trendy, ktoré ohrozujú všetky európske jazyky. Hovorme teda o jazykovej politike. Vo Francúzsku, Španielsku je regulácia jazyka zavedená. Citovali ste Nórsko a Fínsko, ja k tomu ešte pridám aj Belgicko, je jazykové plánovanie. Vo Švédsku, Nórsku a Dánsku je starostlivosť o jazyk zverená špeciálnym vládnym inštitúciám, takzvaným jazykovým radám. V španielskej ústave, aj keď neexistuje španielčina, je uvedené, že úradným jazykom je španielsky jazyk, čiže kastílčina. To by sme už potom nemohli vo Francúzsku hovoriť o takzvanom tubonovom jazykovom zákone z roku 1994, zabudli ste len povedať, že má aj trestnoprávne sankcie. Ktokoľvek použije iný názov okrem francúzskeho, je trestne stíhaný. V Kanade je Taylorova právna ochrana francúzskeho jazyka a takto by sme mohli pokračovať ďalej. Ja sa to pokúsim, samozrejme, bližšie a hlbšie rozviesť vo svojom vystúpení, ktorým sa chystám presvedčiť vás, že multikulturalizmus, o ktorom hovoríte, je ako multivitamínový džús. Máte tam strašne veľa ovocia, ale neviete, aké pijete.
A. Bobrík, poslanec: (2008-05-20):
A ja by som chcel povedať naozaj to, reforma verejnej správy vo všeobecnosti a reforma naozaj priniesla to, že obce a mestá sa naozaj o tie školy starajú veľmi dobre a vytvárajú sa veľmi dobré podmienky na to, aby školy fungovali. A mať dôveru voči tým obciam a mestám, ktoré vstupujú aj do výchovno-vzdelávacieho procesu, je naozaj dobré a určite prispievajú k tomu, aby to školstvo fungovalo dobre. Takže nemám ani obavy zo školských vzdelávacích programov, pretože dôvera aj v tých pedagógov, že sú schopní, sa ukázalo aj za posledné roky, čo sledujem a čo mám možnosť sa stretávať s pedagógmi, sú schopní a vedia naozaj rozširovať ten obzor tých žiakov. Takže budú tie vzdelávacie školské programy naozaj, myslím si, že na úrovni aj bez toho, aby ich niekto viedol za ručičku. Ďakujem.
Heger, Eduard, poslanec NR SR (2017-06-19):
Ďakujem pekne za faktickú poznámku. Ako ja by som tu chcel poznamenať, že pri plánovaní financií sa opierame o modely, ktoré sa používajú na výpočet či už financií verejných v súčasnosti, alebo budúcich, a nemôžeme to zakladať na základe nejakých domnienok, pretože tieto modely sú tu vyvíjané dlhé roky, zohľadňujú jednak minulé trendy a naozaj v tých trendoch siahajú po, hlboko, hlboko, čiže nie je to otázka nejakých pár rokov. A práve pri prístupe k verejným financiám je veľmi dôležité, aby to nebolo len niečo také, teraz poviem, pocitové alebo dojmové, ale musíme si naozaj opraviť tie kalkulácie, lebo to je jediné, čo máme. Áno, potom môžme korigovať jednotlivé modely a vyhodnocovať ich, či sú dobré alebo nie na základe reality, či sa tieto modely napĺňajú a triafajú do, do reality, ktorá potom nasleduje, ale, žiaľ, nemôžme to na základe nejakých takých vlastných predpokladov, ako sa vyvinú demografické trendy a podobne, zakladať, pretože v tomto je, myslím si, že matematika a štatistika veľmi silná veda, ktorá nám poskytuje základ pre akékoľvek počítanie a pre akékoľvek prognózy. Takže tuto by som asi takto nejako na to odpovedal, že ja, je to jediný nástroj, ktorý tu máme, je osvedčený, je dlhodobý, a z nich to vychádza. Samozrejme, tie korekcie bude treba robiť, neznamená to, že teraz sa, ich chytíme do rúk a najbližších päťdesiat rokov z nich vychádzame. Každým rokom sa vlastne aj tie jednotlivé programy, ale vôbec aj tie prognózy updatujú, a myslím si, že práve vďaka aj našim matematikom a ekonómom, ktorých máme na ministerstve financií, alebo ktorých vlastne generuje naše školstvo, vďakabohu, dneska sú to kvalitní odborníci, ktorí dokážu vlastne vyvíjať tieto modely tak, aby sme sa o ne mohli oprieť. Takže je to asi jediné, čo momentálne máme. Vďaka.
Hrnčiar, Andrej, podpredseda NR SR (2017-09-13):
Končím možnosť nahlásiť sa s faktickými poznámkami. Šesť faktických poznámok. Nech sa páči, pán poslanec Mizík.
Laurenčík, Milan, podpredseda NR SR (2021-05-10):
Na faktické poznámky bude reagovať pán poslanec Ondrej Dostál.
Jurinová, Erika, poslankyňa NR SR (2017-03-30):
Ďakujem pekne. Ja sa obávam, pani kolegyňa, že sa mýliš, že vysvetlenie nebude rýdzo politické, ale bude také, že oni už pripravujú novelu, v ktorej to o chvíľu bude komplexne všetko zahrnuté a opravené. Ja iba by som rada podotkla, že dôvod vašej novely, áno, pani Dubovcová urobila kus roboty a konečne aspoň jedno odporúčanie môže byť pretavené do legislatívnej aktivity, ale predpokladám, že hlavný dôvod toho, že ste sa odhodlali robiť túto novelu, je kauza, ktorá už od septembra trápi celú spoločnosť. Kauza Čistého dňa, ktorá naozaj poukazuje len na to, aký je náš systém zlý, systém, ktorý má deti ochraňovať, zlý, nespravodlivý a zničujúci životy detí. Takže som veľmi rada, že ste s tým prišli. Tiež považujem to, že, považujem za veľmi dôležité, aby deti, ktoré majú byť, majú byť zaradené do zariadenia ako resocializačné alebo aj reedukačné, najskôr mali buď vykonané nielen vyšetrenie, ale aj samotné liečenie, ktoré by ich predurčovalo na daný typ zariadenia.
Paška, Pavol, predseda NR SR (2013-09-05):
(Hlasovanie.) 141 prítomných, 126 bolo za, 15 sa zdržalo. Návrh sme pridelili na prerokovanie do výborov a určili lehoty. Ešte vás poprosím, pán poslanec, uviesť v prvom čítaní aj hlasovanie o vládnom návrhu zákona o príspevku pri narodení dieťaťa a príspevku na viac súčasne narodených detí. Je to tlač 649. (Hlasovanie o vládnom návrhu zákona o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov , tlač 649.)
Matej, Ondrej, poslanec NR SR (2011-11-30):
Pán predseda, prosím, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Grendel, Gábor, podpredseda NR SR (2020-05-14):
Pán poslanec Antal.
Podmanický, Ján, poslanec NR SR (2011-05-24):
Pán poslanec, ja chcem najskôr vysvetliť vaše slová o tom, že sme spolu s pánom poslancom Maďaričom na výbore hlasovali proti 18-percentnému kvóru, ktoré ste vy navrhovali. No hlasovali sme tak preto, lebo my si myslíme, že lepšie je nechať 20-percentné kvórum, tak ako je to v súčasne platnom zákone. Takže hlasovali sme proti znižovaniu či už na 18 % alebo na 15 %. Takže to je len na vysvetlenie. Nie celkom som pochopil, ako chcete zachovať status quo, keď znižujete kvórum z 20 na 18 alebo na 15 %. Tomu celkom nerozumiem. No a už vôbec potom nerozumiem tej ďalšej hypotetickej argumentácii, že sčítaním ľudu sa zníži počet maďarských obcí. No tak treba počkať naozaj na to sčítanie ľudu. Ale, pán poslanec, podstata je úplne niekde inde. Ja som teda veľmi pozorne a naozaj netrpezlivo čakal na vaše vystúpenie, pretože bol som zvedavý, ako sa teda v konečnom dôsledku Kresťanskodemokratické hnutie postaví k tomuto kontroverznému a stále som akosi veril, že vy budete tí, ktorí určia tú konečnú verziu tohto zákona, resp. vy budete tí, ktorí tento nebezpečný zákon zastavíte. Keď sme boli vo vláde my, všetky tri vládne strany, tak panovala viac-menej zhoda v tej ochrane národno-štátnych záujmov. V tejto vládnej koalícii ste, pán poslanec, vy, Kresťanskodemokratické hnutie, asi jediná strana, od ktorej môžeme my oprávnene očakávať, že budete účinne hájiť národno-štátne záujmy. Bohužiaľ, mám pocit, že obchodné a privatizačné záujmy prevalcovali aj vaše hodnoty a vašu dobrú vôľu, ale, pán poslanec, presvedčte ma o opaku, presvedčte aj slovenskú verejnosť o opaku.
Šefčík, Marek, poslanec NR SR (2022-09-23):
Ďakujem pekne za slovo. Pani predsedníčka, ja to poviem tak možno menej tradične. Ja by som bol rád, keby ste tu neboli. Ja by som bol rád, keby tu váš úrad nebol. A vieme, ako to myslím. Ja by som bol veľmi rád, keby naša spoločnosť sa nachádzala v stave, že také úrady nie sú potrebné. Ale, žiaľ, vieme v akom stave sa naša spoločnosť nachádza, že je dobré, že tento úrad, ktorý je nový, fungujete asi rok, je dobre, že takýto úrad vznikol. A dnes je piatok, ja viem, niektorí poslanci museli odísť, ale od rána sme tu mali dve také podobné správy v istom zmysle. Jedna, bol tu úrad, bol tu generálny riaditeľ Slovenského pozemkového fondu, a to je úrad, ktorý tu funguje dlho a tam priamo sa diala obrovská korupcia. A my sme Janka Marosza pochválili za to, ako funguje tento úrad teraz, ako bojujú proti korupcii. A vy by ste si s ním asi mali ruky podať, pretože ste na rovnakej lodi a fungujete podobne. Bojujete takisto proti korupcii a takisto ako môj predrečník Milan Potocký povedal, ja som to tiež chcel zdôrazniť, že je super, že vzniká taká kampaň, že tí ľudia vás spoznajú, že budú môcť vedieť alebo budú vedieť tie cestičky, ako sa k vám dostať a riešiť problémy, ktoré túto spoločnosť trápia. Dobre. Janko Mičovský povedal, že on sa chce dožiť toho, aby tento úrad zanikol. Tak skončím tak aj ja, kiežby sme boli v takom stave, že by ten úrad sme nepotrebovali.
Přidal, Alojz, poslanec NR SR (2015-02-06):
Pán poslanec Kuffa, ja už som tu hovoril stanovisko Kresťanskodemokratického hnutia k referendu, je všeobecne známe, začni od vášho klubu. Začni, ja ti doporučujem ako presviedčať nezávislé osobnosti a obyčajných ľudí. Nás presviedčať nemusíš. My sme už rozhodnutí dávno.
Danko, Andrej, predseda NR SR (2017-06-14):
Ďakujem. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov . Návrh zákona je uverejnený ako tlač 583, návrh na jeho pridelenie na prerokovanie výborom je v rozhodnutí č. 601. Dávam slovo poslancovi Petrovi Antalovi, aby návrh zákona uviedol.
Laurenčík, Milan, poslanec NR SR (2016-11-24):
Ďakujem za slovo. Kolega Ivan, chcel by som zareagovať na tvoj príspevok, spomínal si aj podporu cestovného ruchu, kde sa celková suma radikálne znížila oproti minulému roku. Možno, že je to aj tým, ja som teraz v posledných dňoch zachytil, že minister dopravy zrušil SACR, organizáciu, ktorá vlastne mala na starosti podporu cestovného ruchu, a vlastne ju nejak začlenil priamo do ministerstva. Takže možno, že tam tá úspora bude, ale nemyslím si, že je to správny krok, pretože cestovný ruch by sme mali podporovať ďaleko masívnejšie. Ministerstvo financií predložením tohto rozpočtu sa nejak tvári, že rozpočet je super nastavený, že deficit klesá. Máme 1,29 % HDP. Ale keď sa na to pozrieme v absolútnych číslach, tak vlastne zistíme, že aj v roku 2017 vláda chce minúť o 2,017 mld. viac, ako prijme. To znamená, že oproti roku 2016 je to viac o 40, prakticky o 47 mil. eur, čo je veľká suma, a táto vláda vlastne týmto ukazuje, že vôbec nemá tendenciu šetriť, skôr míňať a vlastne nekonsoliduje verejné financie, ale neustále Slovensko zadlžuje, čo nie je dobrý krok. Hlavne pri tom, že máme teraz veľký rast a mohli by sme už tento rok, teda ten budúci rok 2017 mať rozpočet taký, aby sme už viac Slovensko zadlžovať nemuseli. Ďakujem.
Jurinová, Erika, podpredsedníčka NR SR (2013-10-18):
Pani poslankyňa Mezenská.
P. Osuský, poslanec: (2002-02-19):
I. Presperín, podpredseda NR SR: Páni poslanci, žiadam vás, aby ste sa dostavili do rokovacej sály, budeme hlasovať. Už mal záverečné slovo pán minister. Pán spravodajca, prosím, aby ste pristúpili k mikrofónu a uvádzali hlasovanie. Keby ste chvíľočku počkali ešte. Páni poslanci, žiadam vás, aby ste prišli do rokovacej sály na hlasovanie o predmetnom zákone vlády, ktorý prerokúvame. Ešte raz vás žiadam, aby ste prišli do rokovacej sály na hlasovanie. Pán poslanec, pán spoločný spravodajca, máte slovo.
B. Bugár, podpredseda NR SR: (2005-01-19):
Ešte predtým však dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Jane Laššákovej. Nech sa páči, pani poslankyňa, máte slovo.
Laššáková, Jana, podpredsedníčka NR SR (2013-12-10):
Ďalším prihláseným do rozpravy je pán poslanec Viskupič, ktorého tu nevidím. Stráca poradie. Nech sa páči, pani poslankyňa Mezenská. A pripraví sa pán poslanec Vašečka.
P. Hrušovský, podpredseda NR SR: (2002-05-29):
Pán poslanec Paška.
Simon, Zsolt, poslanec NR SR (2014-01-30):
Pán predseda Národnej rady, som nesmierne rád, že ste vystúpili a vniesli ste opäť vášeň do Národnej rady. Pri svojom vystúpení som sa snažil poukázať na to, ako postupuje vládna strana, ktorá je opojená mocou, že neberie ohľad na názory občanov. Bez ohľadu na to, či sa to páči vašim kolegom z Košíc, je faktom, že minister Žiga keď nemusel tak urobiť, možnože za hrozbu 20 miliónov eur podpísal predĺženie geologického prieskumu uránu. Ale ja veci vnímam v kontexte. Minister hospodárstva s materskou spoločnosťou, ktorá vykonáva geologický prieskum na Jahodnej, podpísal memorandum o porozumení a spolupráci v energetickom sektore. Minister hospodárstva vlády Roberta Fica podpísal takéto memorandum. Keď to niekto vníma, že nie je to krok, ktorým sa približuje Jahodná k ťažbe uránu, tak nech si to myslí, ale iný názor majú občania a ja tiež. Práve preto môj názor a vystúpenie bolo v kontexte k tomuto materiálu. Tak ako ste arogantne odmietli Dubovcovú, že vláda a Robert Fico na rokovanie ju nemuseli pozvať, nemuseli zaradiť príslušný materiál, zaradili ste ho a potom ste jej nedali priestor svoj vlastný materiál obhájiť. Takto isto sa staviate k občanom aj z Košíc, aj k tým 113 000 ľuďom, ktorí podpísali petíciu za to, aby tam ťažba nebola. A vy pokračujete každým dňom bližšie a bližšie k tej ťažbe, či sa vám to páči alebo nie. Toto je vaša skutočná tvár. Ďakujem.
Žiga, Peter, podpredseda NR SR (2024-09-26):
Na vaše vystúpenie päť faktických poznámok. Pán poslanec Čaučík.
P. Paška, predseda NR SR: (2006-08-02):
Pani poslankyňa Nachtmannová.
Glváč, Martin, podpredseda NR SR (2018-12-07):
Ďakujem. Pán spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1198. Návrh na jeho pridelenie na prerokovanie výborom je v rozhodnutí č. 1255. Poprosím pána ministra, aby zákon uviedol, nech sa páči.
Paška, Pavol, predseda NR SR (2013-09-18):
Pani poslankyňa Žitňanská Lucia.
Podmanický, Ján, poslanec NR SR (2013-06-17):
Ďakujem pekne. Pán poslanec Matejička, zjavne si zaťal do živého, lebo tento žoviálny vedúci supermarketu značne znervóznel. A som veľmi rád, že tým pokojným vystúpením si poodkryl mnohé súvislosti, ktoré sa tu svojimi veľkými ústami tento pán poslanec stále snaží zakrývať. Ja chcem zvlášť poukázať na jeden moment, ktorý sa tu vôbec nespomína a ktorý si ty spomenul. To je kauza Galkove veľké uši. Dámy a páni, práve v kontexte toho, čo sa deje v Českej republike, by táto kauza mala začať konečne naberať obrátky. Kde bola polícia, bývalý pán minister Lipšic, keď tento človek, ktorý sa nejakým pomätením zmyslov Koaličnej rady stal ministrom obrany? Začal surovo a nehanebne zneužívať tajné služby na odpočúvanie svojich kolegov, novinárov, opozičných politikov. To bolo v poriadku, dámy a páni?! Tento človek nás tu ide ešte poučovať a moralizovať?! Tento pán, ktorý je vážne podozrivý z toho, že hrubým spôsobom zneužíval tajné služby. Rozpráva sa tu v kuloároch, ako každý deň si ich zavolal a museli mu hovoriť správy a zadával im ďalšie úkoly, koho z jeho okolia majú odpočúvať. Takže, milí priatelia, tento človek nemá právo tu moralizovať. A myslím si, že by sme sa mali, že by sa orgány činné v trestnom konaní konečne v duchu toho, čo bolo v Českej republike, mali zamerať. Nie je pravda, že sa to netýkalo odpočúvania. Musela odísť, bola zadržaná, pokiaľ viem, vedúca kancelárie premiéra. Kto bol u nás zadržaný, keď sa rozpráva, že minister dával pokyny na odpočúvanie? To je v poriadku?!